ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΠΕΤΡΕΛΑΙΟΕΙΔΩΝ (ΚΑΘΟΡΙΣΜΟΣ ΑΝΩΤΑΤΩΝ ΤΙΜΩΝ ΠΩΛΗΣΗΣ ΣΕ ΕΙΔΙΚΕΣ ΠΕΡΙΠΤΩΣΕΙΣ) ΝΟΜΟΥΣ ΤΟΥ 2004 ΚΑΙ 2010

|  |  |
| --- | --- |
|  |  |
|  |  Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος.115(Ι) του 200457(I) του 2010. | 1. Ο παρών Νόμος θα αναφέρεται ως ο περί Πετρελαιοειδών (Καθορισμός Ανωτάτων Τιμών Πώλησης σε Ειδικές Περιπτώσεις) (Τροποποιητικός) Νόμος του 2022 και θα διαβάζεται μαζί με τους περί Πετρελαιοειδών (Καθορισμός Ανωτάτων Τιμών Πώλησης σε Ειδικές Περιπτώσεις) Νόμους του 2004 και 2010 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Πετρελαιοειδών (Καθορισμός Ανωτάτων Τιμών Πώλησης σε Ειδικές Περιπτώσεις) Νόμοι του 2004 έως 2022. |
|  |  |
| Τροποποίηση του άρθρου 4του βασικού νόμου. | 2. Το άρθρο 4 του βασικού νόμου τροποποιείται ως ακολούθως:  |
|  |  |
|  | (α) | Με τη διαγραφή από τον πλαγιότιτλο αυτού αμέσως μετά τη λέξη «Καθορισμός» της λέξης «λιανικής»ꞏ |
|  |  |  |
|  | (β) | με την αντικατάσταση στο εδάφιο (1) αυτού της φράσης «όταν εύλογα πιστεύει ότι το ύψος των τιμών στις οποίες διατίθενται τα προϊόντα αυτά στην αγορά είναι σε υπερβολικά πιο ψηλό επίπεδο από ό,τι δικαιολογείται από τις διεθνείς και εγχώριες συνθήκες» (πέμπτη έως όγδοη γραμμή), με τη φράση «όταν το ύψος των τιμών στις οποίες διατίθενται τα προϊόντα αυτά στην αγορά είναι σε πιο υψηλό επίπεδο από ό,τι δικαιολογείται από τις διεθνείς και εγχώριες συνθήκες, καθώς και για σκοπούς προστασίας των καταναλωτών»∙ και |
|  |  |  |
|  | (γ) | με την αντικατάσταση του εδαφίου (3) αυτού με το ακόλουθο εδάφιο:  |
|  |  |  |
|  |  | «(3) Ο Υπουργός κατά τον καθορισμό των ανώτατων τιμών που αναφέρονται στο εδάφιο (1) λαμβάνει υπόψη- |
|  |  |  |
|  |  | (α) | τις τιμές εισαγωγής των πετρελαιοειδών∙ |
|  |  |  |  |
|  |  | (β) | τα περιθώρια κέρδους των εταιρειών πετρελαιοειδών, των διανομέων και των πρατηριούχων∙ και |
|  |  |  |  |
|  |  | (γ) | τις ενδεχόμενες ιδιαίτερα δύσκολες οικονομικές συνθήκες που επιβάλλουν συγκράτηση της αύξησης των τιμών σε βασικά καταναλωτικά προϊόντα για σκοπούς προστασίας των καταναλωτών.».  |
|  |  |  |  |
| Τροποποίηση του άρθρου 6 του βασικού νόμου. | 3. Το άρθρο 6 του βασικού νόμου τροποποιείται με την αντικατάσταση στην παράγραφο (γ) του εδαφίου (1) αυτού της φράσης «υπερβολικά ψηλότερο επίπεδο από ότι δικαιολογείται» (έκτη και έβδομη γραμμή), με τη φράση «πιο υψηλό επίπεδο από ό,τι δικαιολογείται». |

Αρ. Φακ.: 23.02.063.037-2022

ΑΟΛ/ΓΧ/ΧΧ